Šokių vakaras. Groja Nerijus Šukutis
2022-01-09 17:00 (Europe/Helsinki) | Šiaulių kultūros centras
Šiaulių kultūros centras skelbia sekmadienius šokių vakarais! Ištisus metus kiekvieną sekmadienį 17 val. Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Sausio 9 d. 17 val.

4 Eur

Sausio 9 d. 17 val. Šiaulių kultūros centro pramogų salėje „Maksas“ (Aušros al. 31) vyks šokių vakaras, kuriame šokėjams dainuos ir gerą nuotaiką dovanos Nerijus Šukutis.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Galimybių pasas yra privalomas.

Vilniaus trumpųjų filmų festivalis
2022-01-13 08:00 - 2022-01-16 17:00 | Fotografijos muziejus
Sausio 13–16 d. Fotografijos muziejuje (Vilniaus g. 140, Šiauliai) pirmą kartą vyks Vilniaus tarptautinis trumpųjų filmų festivalis, vienas didžiausių trumpametražių filmų festivalių Baltijos šalyse. 15-ąjį kartą organizuojamas festivalis – vienas iš nedaugelio kino renginių Lietuvoje, kuriame galima pamatyti plačią naujausių trumpametražių filmų programą, atspindinčią šių dienų Europos ir viso pasaulio trumpųjų filmų kūrimo tendencijas.

Fotografijos muziejuje bus pristatytos 7 filmų programos, sudarytos iš kruopščiai atrinktų tam tikros temos ar žanro filmų, vidutiniškai truksianti apie pusantros valandos. Maža to, Vilniaus trumpųjų filmų festivalis sausio 14 d. pakvies į išskirtinį renginį – „Kino naktį“, kurio programa prasidės 21 val. ir truks net 5 valandas.
PROGRAMA:
Sausio 13 d., ketvirtadienis
18 val. NACIONALINĖ KONKURSINĖ PROGRAMA I (81 min.)
Kodėl taip sunku mylėti? Ar androidas gali tapti žmogumi? Ir kaipgi nutinka, kad stoiškai pakelti galima tiek daug – tik ne didžiąsias šventes su savo artimaisiais? Tai – tik keletas klausimų, kuriuos žiūrovams kelia šios programos filmai: jautrūs, ironiški ir skausmingai realistiški.
Programą sudaro 5 filmai, plačiau apie Nacionalinę konkursinę programą I: https://bit.ly/nacionaline_konkursine_I

Sausio 14 d., penktadienis
18 val. NACIONALINĖ KONKURSINĖ PROGRAMA II (82 min.)
Programos filmai labai įvairūs. Čia bus visko – juoko pro ašaras, meilės paieškų, nostalgiškų jaunystės prisiminimų, įtampos ir tikros dramos. Kiekvienam pagal skonį. Pradedantys režisieriai išbando žanrinio kino galimybes – trilerį, socialinę dramą, komediją. Tai Lietuvos kine nėra įprasta ir būtent dėl to tik dar įdomiau.
Programą sudaro 5 filmai, plačiau apie Nacionalinę konkursinę programą II: https://bit.ly/nacionaline_konkursine_II
21 val. KINO NAKTIS (300 min.)
Populiariausia ir viena laukiamiausių festivalio programų!
Tradicija tapusi „Kino naktis“ kviečia žiūrovus išbandyti ištvermę naktinėjant su trumpametražiais filmais!
Net 17 filmų iš įvairių pasaulio šalių sugulė į 5 valandų programą: https://bit.ly/kino_naktis
Sausio 15 d., šeštadienis
14 val. ANIMACINIAI NUOTYKIAI (58 min.)
Trumpųjų animacinių filmų programoje vaikams istorijas pasakos įvairiausi personažai – nuo susirūpinusio paukštelio, nuotykius mėgstančio pelėdžiuko ir įsimylėjusio šunelio iki bendrauti trokštančio diktofono, apie greitį svajojančio vežimėlio ir pamokų (ne)praleidžiančio monstriuko. Ši programa buvo kruopščiai sudaryta bendradarbiaujant su Pietų Italijoje vykstančiu „La Guarimba“ festivaliu, o filmų geografija driekiasi nuo JAV iki Pietų Korėjos.
Mažųjų žiūrovų laukia 10 nuotaikingų filmukų, plačiau apie juos: https://bit.ly/animaciniai_nuotykiai
17 val. SPEC | KAS ČIA JUOKINGO? (79 min.)
Gerą komediją visi įsivaizduoja skirtingai: vieni juokiasi iš šmaikščių dialogų, kiti iš nejaukių situacijų, kuriose atsiduria filmo veikėjai. Vieniems patinka juoktis garsiai, kitiems pakanka keletą kartų nusišypsoti. Vieni juokiasi iš veikėjo ištartų žodžių, kiti iš tylos, sekančios po jų. Vieniems komedija – tai poilsis. Kitiems – sunkus ir alinantis darbas. Šiais metais į programą atrinkti penki filmai naudoja skirtingus komedijų žanrus skirtingai kalbėdami apie žmonių skirtumus.
Programą sudaro 5 filmai: https://bit.ly/kas_cia_juokingo
Sausio 16 d., sekmadienis
14 val. TK | SCENOS IŠ ŠEIMYNINIO GYVENIMO (87 min.)
Šeimos ir artimųjų santykiai mūsų gyvenime yra neišvengiami, kai kurie artimi, kai kurie tolimi, tačiau niekuomet nepakeičiami. Dokumentinis, vaidybinis ir eksperimentinis filmai, iš skirtingų kampų keliantys klausimus apie vaikų ir tėvų pasirinkimus, giminės praeities ryšius, nagrinėjantys kultūrinius skirtumus ir netgi komiškai pažvelgiantys į kasdienes šeimyninio gyvenimo situacijas.
Programą sudaro 5 filmai, plačiau: https://bit.ly/scenos_is_seimyninio_gyvenimo
17 val. TK | IŠSIILGĘ MEILĖS (92 min.)
Sakoma, jog žmonėms, linkusiems greitai susinervinti, trūksta meilės. Tačiau meilės, vienokia ar kitokia forma, mums trūksta nuolat. Filmuose atsiskleidžia meilė, reikalaujanti kantrybės, pasiaukojimo, tikėjimo laiminga pabaiga, o kartais – tiesiog didesnės mūsų pačių fantazijos. Meilė artimui, geriausiam draugui, laukinei vilkei ir tai – tik kelios istorijos, kurias pamatysite šioje programoje.
Programą sudaro 5 filmai, plačiau: https://bit.ly/issiilge_meiles
Nepraleiskite progos pamatyti ryškiausius pastarųjų metų užsienio ir Lietuvos kino kūrėjų darbus, sužavėjusius tarptautinių festivalių programų sudarytojus ir žiūrovus.
Vienos programos filmų peržiūra – 4 Eur, perkant bilietą į dvi programas, rodomas tą pačią dieną – 6 Eur; „Kino nakties“ bilieto kaina – 4 Eur.
Moksleiviams, studentams, senjorams, neįgaliesiems vienos programos filmų peržiūra – 3 Eur, perkant bilietą į dvi programas, rodomas tą pačią dieną – 5 Eur;
Ikimokyklinio amžiaus vaikai, atėję su šeimos nariais, įleidžiami nemokamai.
Bilietus galima įsigyti Fotografijos muziejuje (Vilniaus g. 140, Šiauliai).

Komedija „Man gal magnio trūksta?“
2022-01-16 18:00 | Šiaulių kultūros centras
Komedijoje išvysite klasikinį keturiasdešimtmetį viengungį, kuriam nesiseka su karjeromis. Tiek su profesine – nes tinginys, tiek su pleibojaus – nes gyvenime atsirado, nepagailėkim to žodžio, fantastiška moteris.
Įsipareigoti vengiančio Manto Stonkaus personažo problemas vieną rytą nusprendžia išspręsti jo penis. Taip, supratote teisingai, nuo kūno atsiskyręs ir gyvu žmogumi tapęs, kiek sunkiai kirčiuojantis, bet ultimatumus keliantis penis.
Ar ši situacija yra pakankamai gera priežastis keistis, žiūrovai sužinos intriguojančiuose bei fantastiškai gyvenimiškuose spektakliuose visoje Lietuvoje.
Režisierius: Balys Latėnas
Vaidina: Mantas Stonkus, Gelminė Glemžaitė ir Šarūnas Banevičius
Galimybių pasas yra privalomas.

„Humoro klubas“ - „Su visais padažais“
2022-01-22 19:00 | Šiaulių arena
Per praėjusius porą metų apvažiavę visą Lietuvą, „Humoro klubo“ komikai pagaliau pradeda naują turą „Su visais padažais“. Kaip galima spėti iš pavadinimo – čia bus visko, bet daugiausiai – juoko.
Kviečiame!
Tradiciškai į sceną lips:
Paulius Ambrazevičius
Mantas Bartuševičius
Vaidotas Šiožinis
Durys: 18:00
Pasirodymas: 19:00
Norime apsaugoti Jus ir apsisaugoti patys, dėl to renginyje būtinas Galimybių pasas. Įsigiję bilietą patvirtinate, kad renginio dieną turėsite galiojantį Galimybių pasą.
N16. Informacija gali daryti neigiamą poveikį nepilnamečiams.

Dviejų dalių spektaklis „Tango Taganroge“
2022-01-28 18:00
Literatūros klasiko, dramaturgo, trumpo apsakymo meistro Antono Pavlovičiaus Čechovo ankstyvajame kūrybiniame laikotarpyje parašytų vienaveiksmių humoreskų „Meška“, „Vestuvės“, „Piktadarys“ ir „Jubiliejus“ inscenizacijos, kuriose per humoru persunktas, gyvenimišką rutiną atspindinčias situacijas narpliojami įvairių socialinių sluoksnių žmonių tarpusavio santykiai, keliami meilės, gyvenimo prasmės, asmenybės pašaukimo, teisingumo ir moralės klausimai.
Humoreskoje „Meška“ atsiskleidžia moters ir vyro santykių subtilumai. „Piršlybos“ – apie tai, kaip per smulkmeniškumą žmonės nepastebi esminių dalykų. „Piktadarys“ – apie teisinę sistemą, kurioje iš adatos priskaldomas vežimas malkų. „Jubiliejus“ – apie banko veiklos jubiliejaus paminėjimą, kuris sklandžiai tikrai nepraeis.
Šiame spektaklyje kaip mažytėje tango šokio aikštelėje personažai aistringai rungiasi dėl idėjų, meilės ir principų. Čia viskas prasideda galantiškai, o baigiasi…
Režisierius – Arvydas Lebeliūnas
Scenografas – Artūras Šimonis
Choreografė -Lina Šimkienė
Vaidina: Gintarė Daniusevičiūtė – Vaitkevičienė, Orinta Jazdauskaitė – Juozapaitė, Arūnas Jokubauskas, Birutė Kaktytė – Varkalienė, Vaida Kavaliauskaitė, Jūratė Levickaitė, Karolis Liaučius, Tomas Montvila, Remigijus Pelenis, Valdas Vaitiškis.
Galimybių pasas yra privalomas!
Įėjimas su kvietimais. Kvietimus galima pasiimti Šiaulių kultūros centro kasoje.
Organizatorius Naisių vasaros teatras

Renginys nemokamas

Spektaklis "Ežeras"
2022-01-30 18:00 | Šiaulių dramos teatras
Autorius – Michailas Durnenkovas
Režisierius – Agnius Jankevičius
Scenografė ir kostiumų dailininkė – Laura Luišaitytė
Vaizdo projekcijų autorius – Rimas Sakalauskas
Šviesų dailininkas – Darius Malinauskas

Pjesė sukurta Maskvos Gogolio centro teatro užsakymu 2014 m.
„Kur tu esi dabar? Kur norėtum atsidurti apokalipsės metu?“/iš pjesės/
Jūs mus gąsdinate apokalipse? Bet mes visai nenorime apie tai galvoti! Mes norime maloniai leisti laiką sodyboje prie ežero, norime šnekučiuotis su draugais, gerti alų, kepti šašlyką. Mes norime užsimiršti. Sakote, kad apokalipsė jau prasidėjo? Bet, draugai, taip negali būti!Juk kažkas privalėjo mus įspėti! Privalėjo atplukdyti Nojaus laivą!Juk turi būti kažkas, kas mus išgelbės, išganys ir pasigailės.Juk mes taip sukurti: iš Tikėjimo, Vilties ir Meilės! O gal pasaulis, kol mes kovojom už savo iliuzijas, negrįžtamai pasikeitė? Ir jei nebegalime jo išgelbėti, galbūt, dar galime išgelbėti savo sielas?
Garsaus šiuolaikinio Rusijos dramaturgo Michailo Durnenkovo pjesė „Ežeras“ – tai bauginančiai paveiki didelių vilčių žlugimo istorija, įspėjanti apie pavojingai arti, o gal net mumyse pačiuose, tūnančius blogio pavidalus. Pjesė „Ežeras“ turi „dvigubą dugną“. Įtraukiantis, vietomis detektyvą primenantis pjesės siužetas iki pat finalinės scenos žiūrovą gundo patikėti viltingo scenarijaus išsipildymu.
Užmiesčio sodyboje prie ežero susiburia nedidelė draugų kompanija: namo šeimininkai Andrejus ir Aliona, daktaras Antonas ir jo mergina ukrainietė Alisa, architektas Nikojalus ir šeimininkės draugė Nina. Gražios moterys ir sėkmingi vyrai, svaiginantis pušų kvapas, vasariška šiluma ir vežimėlyje ramiai snaudžiantis kūdikis – iš pirmo žvilgsnio tai primena idilišką savaitgalį gamtos prieglobstyje, kai gurkšnojant alų ir sočiai užkandžiaujant mezgasi neįpareigojantys pokalbiai. Bet netrukus į siužetą ima terptis veikėjų istorijos iš praeities ir paaiškėja, kad po simpatiška ir malonia personažų išore slepiasi asmeninių nuoskaudų, nevilties, egoistinių sprendimų ir moralinių kompromisų kupini gyvenimai. Tarsi iš juodų ežero gelmių išnyra baimių ir neišsipildžiusių lūkesčių fantomai, kurie, lyg tas grėsmingai dantis iššiepęs kaimyno pitbulis, ima gąsdinti artėjančios katastrofos nuojauta.
Premjera – 2020 m. vasario 23 d.
Spektaklio metu scenoje naudojami tabako gaminiai.

Šokių vakaras. Groja Algimantas Butnorius
2022-02-06 17:00 | Šiaulių kultūros centras
Šiaulių kultūros centras skelbia sekmadienius šokių vakarais! Ištisus metus kiekvieną sekmadienį 17 val. Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Vasario 6 d. 17 val.

4 Eur

Vasario 6 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu gros visų pamėgtas ir laukiamas populiariosios muzikos atlikėjas Algimantas Butnorius.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Galimybių pasas yra privalomas. Visiems, vyresniems nei 6 metai asmenims, privaloma dėvėti ne žemesnio nei FFP2 lygio respiratorius. Renginio organizatorius atkreipia dėmesį, kad asmenys nedėvintys respiratorių nebus priimami į renginį.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.

„Naisių vasaros teatro“ muzikinė programa
2022-02-08 18:00 | Šiaulių kultūros centras
Naisių vasaros teatro aktorių paruošta muzikinė programa-koncertas, skirtas žiūrovui atsipalaiduoti ir puikiai praleisti vakarą. Programa neturi jokių rėmų ar scenarijaus, čia skamba daugeliui žinomos bei savo kūrybos gyvai atliekamos dainos. Didžiausia koncerto dovana – laisvė, kuri nesislepia už personažų, sukurtų istorijų.
Scenoje matysite pačius tikriausius žmones, su savo tikromis emocijomis ir išgyvenimais atliekant muzikinius kūrinius. Nekantriai Jūsų laukia, Vaida, Jūratė, Karolis, Remigijus, Arūnas, Tomas, Valdas ir Edgaras. Iki pasimatymo ir susiklausymo.
Įėjimas su kvietimais. Kvietimus galima pasiimti Šiaulių kultūros centro kasoje.
Kasos tel. +370 41 52 46 59

Galimybių pasas yra privalomas. Visiems, vyresniems nei 6 metai asmenims, privaloma dėvėti ne žemesnio nei FFP2 lygio respiratorius.

Organizatorius – „Naisių vasaros teatras“.

Renginys nemokamas

Šventinis koncertas „Tėvyne mano…“, skirtas Lietuvos valstybės atkūrimo dienai
2022-02-12 14:00
Vasario 12 d. 14 val. Šiaulių kultūros centro Rėkyvos kultūros namuose vyks koncertas, skirtas paminėti Lietuvos valstybės atkūrimo dieną.
Renginyje dalyvauja Šiaulių kultūros centro liaudiškų šokių ansamblis „Kalatinis“ vokalinė ir instrumentinė grupės (meno vad. S. Giedrė, E. Šliauterienė), Žagarės kultūros centro mišrus Sandros ir Alfonso Giedrų vokalinis duetas (vad. S. Giedrė), Radviliškio kultūros centro šokių grupė „Šelmiai“ (vad. E. Verpetinskas).
Reikalinga registracija į renginį. Užsiregistruoti į renginį galima Šiaulių kultūros centro interneto svetainėje arba renginio vietoje.
Galimybių pasas yra privalomas. Visiems, vyresniems nei 6 metai žiūrovams, privaloma dėvėti ne žemesnio nei FFP2 lygio respiratorius. Renginio organizatorius atkreipia žiūrovų dėmesį, kad asmenys nedėvintys respiratorių nebus priimami į renginį.

Spektaklis "Planeta Ego"
2022-02-12 17:00 - 18:30 | Šiaulių dramos teatras
Pagal Francą Kafką

Režisierius ir inscenizacijos autorius – Nikolas Darnstädt
Kompozitorius – Lukas Darnstädt
Scenografijos ir kostiumų dalininkė – Daniela Zorrozua
Vykdančioji dailininkė – Margarita Hoffmann
Kinematografas ir operatorius – Oliver Rossol
Montažas – Oliver Rossol ir Nikolas Darnstädt
Dramaturgas – Rouven Genz
Meninės produkcijos vadybininkė – Alina Aleshchenko
Garso dizaineris – Paulius Trijonis
Meno prodiuseris – Nikolas Darnstädt ir CIAO NOW
Šviesų dailininkas – Darius Malinauskas
Grimas – Ramunė Žilinskienė, Irena Ceizarienė

„Planeta EGO“ – įspūdingas kiną ir teatrą apjungiantis kūrinys, inspiruotas Franco Kafkos romanų „Pilis“ ir „Amerika (Pražuvėlis)“. Tai, ką publikai siūlo spektaklio kūrėjai yra sunkiai nusakoma įprastais teatriniais terminais. Jau antrąjį darbą Šiaulių publikai pristatantis režisierius Nikolas Darnstädt kiekvienu savo spektakliu siekia naujai pažvelgti į nusistovėjusias teatrinės estetikos normas – šį kartą jis tarsi „perkelia“ teatrą į kiną ir žiūrovus kviečia į naujas patirtis atveriantį kino spektaklį.
Pirmoje dalyje (pagal F. Kafkos apysaką „Pilis“) žiūrovai kino ekrane stebės iš anksto Valstybiniame Šiaulių dramos teatre nufilmuotą kino filmą, o antroji dalis „Amerika“ (pagal romaną „Amerika (Pražuvėlis“) kvies į gyvai scenoje atliekamą spektaklį. Filmas ir spektaklis kartu paėmus kuria vientisą pasakojimą apie didžiausią mūsų laikmečio konfliktą – kovą tarp individo ir visuomenės.
„Planeta EGO“ turi fantastikos, magiškojo realizmo, vokiškojo ekspresionizmo elementų su vampire ir film noir estetikos prieskoniu. Kartu tai neįtikėtinai ryškus, dinamiškas, savo vaizdiniais ir sceniniais sprendimais pribloškiantis pasakojimas apie šiuolaikinę visuomenę – tariamai tolimą, o iš tikrųjų, visai šalia mūsų egzistuojančią Planetą EGO.
„Planeta EGO“ yra istorija apie žmogų K, kuris ieško savo vietos visuomenėje. Keliaudamas iš vieno amžiaus į kitą, jis iš sovietinės eros vampyrizmo patenka į kitą simuliakrą – nesibaigiantį neoliberalistinio pasaulio ego-žaidimo šou.
Pagrindinė spektaklio tema – iki narciziškų formų išaugęs individualizmas, kuris XXI. amžiuje tapo ne menkesne išnaudojimo sistema, nei XX a. distopijose pavaizduotas individų unifikacijos ir kontrolės mechanizmas. Spektaklio kūrėjai klausia, ar šiandieninis individualizmas netampa mūsų pačių kalėjimu, kuris yra dar sudėtingesnis ir dar labiau manipuliacinis nei Orwello ar Huxley aprašytos diktatūros.
Spektaklis kalba apie kiekvieno individo asmeninę atsakomybę ir galimybę keisti, įtakoti pasaulio tvarką. Iš esmės „Planeta EGO“ yra apie galimybę gyventi daug geresniame pasaulyje. Pasaulyje, kuris yra kitoks. Pasaulis, kuriame mes būtumėm vieninga žmonijos šeima, o ne vienišos, be tikslo besiblaškančios būtybės.
Režisierius Nikolas Darnstädtas gyvena ir kuria Berlyne. Tai jau antras jauno vokiečių režisieriaus darbas Valstybiniame Šiaulių dramos teatre. 2019 m. Šiaulių publikai jis pristatė provokuojantį spektaklį pagal Just. Marcinkevičiaus dramą-poemą „Mindaugas“. Režisieriui ypač imponuoja R. Wagnerio propaguota totalaus meno kūrinio (Gesamkunstwerk) idėja, kurią, jis plėtoja savo kūryboje, įvairiai jungdamas skirtingas medijas, meno rūšis ir stilius. Projektą „Planeta EGO“ režisierius įgyvendina kartu su kūrybine bendražygių komanda CIAO NOW.
Premjera – 2021 m. spalio 30 d.

Koncertas „Graži tu, mano brangi tėvyne”
2022-02-15 18:00 | „Polifonijos” salė
LIETUVOS VALSTYBĖS ATKŪRIMO DIENOS IŠVAKARĖSE, Vasario 15 d. 18 val., valstybinis choras “Polifonija” kviečia į koncertą – „Graži tu, mano brangi tėvyne”.
VASARIO 16 – oji – labai reikšminga kiekvienam lietuviui, žinančiam ir gerbiančiam savo šalies praeitį. Ir 1918 metų, ir 1949 metų vasario 16-oji buvo lemtingos mūsų dabarčiai ir ateičiai.
Tai nacionalinė Lietuvos šventė, skirta 1918-aisiais Lietuvos Tarybos signatarų pasirašytam Lietuvos nepriklausomybės aktui paminėti.
Švęskime Lietuvos gimtadienį su muzika, kamerinėje salėje “Polifonija” (Aušros al. 15).
Programoje – “Šiandien man linksma dienelė” septynių lietuvių liaudies dainų pynė mišriam chorui su akompanimentu ir kiti lietuvių kompozitorių kūriniai.Kūrinį “Šiandien man linksma dienelė” aranžavo Imant Raminsh,
Kūrinį užsakė Lietuvių meno ansamblis “Dainava” (Čikaga, JAV), choras “Exultate (Klivlandas, JAV), Toronto lietuvių choras “Volungė” (Torontas, Kanada).
Kūrinio mecenatai – Lietuvių fondas (JAV) ir Kanados lietuvių fondasAtlikėjas – valstybinis choras “Polifonija”,
meno vadovas ir vyr. dirigentas Linas Balandis
Akompanuos Andrius BartulisKoncertas nemokamas
Renginiuose būtina laikytis tuo metu galiojančių Lietuvos Respublikos Vyriausybės nustatytų saugumo reikalavimų.

Koncertas „Lietuviais esame mes gimę“, skirtas Lietuvos valstybės atkūrimo dienai
2022-02-15 18:30 | Šiaulių kultūros centras
Vasario 15 d. 18.30 val. Šiaulių kultūros centre vyks tradicinis koncertas „Lietuviais esame mes gimę“, skirtas paminėti Lietuvos valstybės atkūrimo dieną.
Koncerte dalyvauja Šiaulių kultūros centro kamerinis choras „Vasara“ (meno vad. K. Luotė, akomp. M. Perepečkinas), Šiaulių kultūros centro kamerinis choras „Bičiuliai“ (meno vad. R. Daukantaitė, akomp. M. Perepečkinas), Šiaulių rajono savivaldybės kultūros centro mišrus choras „Ventus“ (vad. H. Mockienė, akomp. D. Streckienė), Šiaulių „Dagilėlio“ dainavimo mokyklos I klasės berniukų choras (mokyt. R. Koržanovienė, akomp. L. Girskienė). Koncerto vedėja Monika Paraugytė.
Įėjimas su kvietimais. Kvietimus nuo vasario 3 d. galima pasiimti Šiaulių kultūros centro kasoje.

VASARIO 16-ĄJĄ – nemokamas muziejų lankymas
2022-02-16 11:00 - 17:00
2022 m. vasario 16 d. 11–17 val. Šiaulių „Aušros“ muziejaus padaliniai lankomi nemokamai: Chaimo Frenkelio vila-muziejus, Fotografijos muziejus, Venclauskių namai-muziejus, Žaliūkių malūnininko sodyba-muziejus, Šiaulių istorijos muziejus, Dviračių muziejus, Radijo ir televizijos muziejus.

INFORMACIJA APIE RENGINĮ

Data:
2022-02-16

Laikas:
11-17 val.

Iškilmingas Lietuvos valstybės atkūrimo dienos minėjimas „O kad taip jau prašvistų ir Lietuvos dvasia...“
2022-02-16 12:00 | Prisikėlimo aikštė
Vasario 16 d. 12 val. Prisikėlimo aikštėje vyks Lietuvos valstybės atkūrimo dienos minėjimas.
Teatralizuotoje muzikinėje programoje dalyvaus aktorius Kristijonas Siparis, Šiaulių kultūros centro jaunimo kamerinis choras „Atžalynas“ (meno vad. Mindaugas Žalalis), mušamųjų instrumentų grupė „Ritmas kitaip“ (vad. Arūnas Banys).
Kiekvieną dieną, didėjant Covid-19 sergančių asmenų skaičiui, raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.
Organizatorius Šiaulių kultūros centras
Renginyje bus filmuojama ir fotografuojama

Renginys nemokamas

Lietuvos valstybės atkūrimo dienos minėjimas
2022-02-16 14:00 | Chaimo Frenkelio viloje
Chaimo Frenkelio viloje vyks Lietuvos valstybės atkūrimo dienos minėjimas.
Programoje: Šiaulių „Aušros“ muziejaus leidinio „Chaimo Frenkelio vila Šiauliuose. Lietuvos žydų istorijos liudijimai“ (2021 m.) pristatymas ir muzikinė programa. Dalyvaus knygos sudarytoja ir mokslinė redaktorė dr. Lina Preišegalavičienė, straipsnių autoriai: Raimundas Balza, Odeta Stripinienė.

INFORMACIJA APIE RENGINĮ

Data:
2022-02-16

Laikas:
14.00 val.

Vieta:
Chaimo Frenkelio vila

Adresas:
Vilniaus g. 74, Šiauliai

Koncertas „Tėvynės spalvos“, skirtas Lietuvos valstybės atkūrimo dienai
2022-02-16 14:00 | Šiaulių kultūros centras
Vasario 16 d. 14 val. Šiaulių kultūros centre vyks koncertas „Tėvynės spalvos“, skirtas paminėti Lietuvos valstybės atkūrimo dieną.
Dalyvauja Šiaulių kultūros centro liaudiškų šokių ansamblis „Kalatinis“ (meno vad. V. Verkulienė), Šiaulių kultūros centro liaudiškų šokių grupė „Vajaunas“ (meno vad. R. Laugalis), Šiaulių miesto Jovaro progimnazijos ir Didždvario gimnazijos vaikų ir jaunimo tautinių šokių ansamblis „Šėltinis“ (vad. V. ir R. Laugaliai), Liaudiškų šokių grupė „Šėvulis“ (vad. G. Šveikauskaitė), Šiaulių Sauliaus Sondeckio menų gimnazijos liaudiškos muzikos ansamblis „Jovarėlis“ (vad. R. Vaišnorienė ir R. Daukantaitė). Koncerto vedėja Daiva Trijonienė.
Įėjimas su kvietimais. Kvietimus nuo vasario 3 d. galima pasiimti Šiaulių kultūros centro kasoje.

Edukacinis šou vaikams „Didžioji teleportacija į žaidimų pasaulį“
2022-02-20 12:00 | Šiaulių kultūros centras
Edukacinis šou „Didžioji teleportacija į žaidimų pasaulį“ tai interaktyvus spektaklis vaikams. Į spektaklio veiksmą bus įtrauktas kiekvienas vaikas. Visi svečiai gaus specialų rekvizitą – stebuklingas jėgas turinčią apyrankę, kurios pagalba vaikai padės Rokui ir Rokai įvykdyti užduotis. Tai istorija apie amžinai išsiblaškiusį profesorių H2O – dienos metu pardavinėjantį vaikams ledus, o naktimis…
O naktimis kuriantį teleportacinį mechanizmą. Vieną šeštadienio vidurdienį profesorius H2O kartu su jaunaisiais draugais Roku ir Roka mėgins teleportuotis į viduramžius. Tačiau klaidingai sujungti laidai profesorių H2O nublokš į internetinę žaidimų platformą. Ištikimieji draugai Rokas, Roka ir jaunieji žiūrovai leisis į nuotykių kupiną kelionę, kurios tikslas – išvaduoti antivirusiniame bokšte įstrigusį profesorių H2O.
Techniškai inovatyvaus ir atraktyvaus spektaklio metu jaunieji žiūrovai ne tik pramogaus. Jie bus mokomi, kaip saugiai elgtis internete, kaip užkirsti kelią patyčioms virtualioje erdvėje, sužinos apie fizinio aktyvumo reikšmę, o taip pat lavins fizinės mankštos įgūdžius.
Po spektaklio visus vaikučius kviesime susitikti su profesoriumi H20 ir jo draugais, bei pasidaryti žaismingas nuotraukas. Taip pat vaikučių lauks dovanėlės!
Galimybių pasas yra privalomas. Visiems, vyresniems nei 6 metai asmenims, privaloma dėvėti ne žemesnio nei FFP2 lygio respiratorius.

Muzikinė drama „Beatričė“
2022-02-22 18:00 | Šiaulių kultūros centras
Režisieriui Arvydui Lebeliūnui jau ilgą laiką galvoje kirbėjo mintis atskleisti dviejų nesutaikomų priešų: gėrio ir blogio, meilės ir velnio grumtynes. Ši kova visu ryškumu atsiskleidžia J. Grušo tragikomedijoje „Velnias, meilė ir džiazas“. Šis kūrinys tapo neatsitiktiniu, o sąmoningu įkvėpimu ir pagrindu sukurti muzikinę dramą „Beatričė“. Čia atskleidžiama aistrų prigimtis, paverčianti žmogų žvėrimi ir atvirkščiai. Žiūrovas režisieriaus dėka, įtraukiamas į jaunų žmonių gyvenimo sūkurį, kur valdo pašėlusi muzika ir meilės aistra. Visą valdanti sistema įkalina jaunus žmones mele, primesdama tarybinės moralės normas. O žmogaus prigimtyje kodas – būti laisvam, gyventi! Visą tai verčia priešintis tuometinei sistemai, tėvų diktuojamai moralei, net užgimusiai širdyje meilei. Tačiau ne viskas tėra akla tamsa. Kas gi nugalės – meilė ar tamsa? Atsakymas slypi ne tik pačioje pjesės pabaigoje, bet ir kiekvieno žiūrovo širdyje.
Režisierius – Arvydas Lebeliūnas
Choreografė – Lina Šimkienė
Muzikos režisierė – Rasa Stoškuvienė
Šviesų dailininkas – Evaldas Šmitkinas
Šviesų operatorius – Vilius Pavinkšnys
Garso režisierius – Mindaugas Butkus
Vaidina:
BEATRIČĖ – Vaida Kavaliauskaitė
ANDRIUS – Valdas Vaitiškis
JULIUS – Arūnas Jokubauskas
LUKAS – Karolis Liaučius/Remigijus Pelenis
ZINA – Jūratė Levickaitė
ANDRIAUS TĖVAS – Tomas Montvila
JULIAUS TĖVAS – Remigijus Pelenis / Karolis Liaučius
GYDYTOJAS – Tomas Montvila
DIREKTORIAUS PAVADUOTOJA – Remigijus Pelenis/Karolis Liaučius
Spektaklyje atliekamos grupių „Gintarėliai“, „Kertukai“, „Eglutės“, „Antanėliai“, „Gėlių vaikai“ dainos.
Skirta asmenims nuo 14 metų.
Galimybių pasas yra privalomas.

Koncertas „Auksinės Franko Sinatros dainos“
2022-02-25 17:30 | Chaimo Frenkelio viloje
Koncerte skambės vieno žinomiausio Amerikos dainininko ir aktoriaus Franko Sinatros hitai – „New York, New York“, „My Way“, „Strangers in the Night“ ir kt. Šia nepakartojama ir vis dar populiarumo nestokojančia muzika su klausytojais dalinsis, prieš pandemiją perpildytose koncertų salėse koncertavęs, Martynas Vilius ir džiazo pianistas Edgaras Sabilo. Bilietus galite įsigyti čia >>>
Renginys persikėlė iš 2021-12-18 d.

INFORMACIJA APIE RENGINĮ

Data:
2022-02-25

Laikas:
17.30 val.

Vieta:
Chaimo Frenkelio vila

Adresas:
Vilniaus g. 74, Šiauliai

Užgavėnės
2022-03-01 10:00 - 19:00
Kovo 1 d. skelbiamas UŽGAVĖNIŲ BALAGANAS ŠIAULIUOSE!
Šventėje netrūks juoko, emocijų ir baisiai gražių persirengėlių. Kviečiame visus jungtis ir garsiai išvaryti žiemą iš kiemo.

PROGRAMA

Kovo 1 d.10–17 val. „Baisiai gražių Morių“ paroda ir rinkimai.
Balsavimas vyks Šiaulių kultūros centro socialinio tinklo „Facebook“ paskyroje spaudžiant like
Kaštonų al.

17.30 val. Persirengėlių eisena
Povilo Višinskio aikštė–Vilniaus g. pėsčiųjų bulvaras–Šiaulių centrinio parko estrada

18–19 val. Lašininio ir Kanapinio kova, folkmuzikos grupės „Sadūnai“ koncertas, „Baisiai gražių Morių“ rinkimų rezultatų paskelbimas ir apdovanojimai, Morės deginimo ceremonija, pokštai ir žaidimai
Šiaulių centrinio parko estradaRengėja – Šiaulių miesto savivaldybė

Organizatorius – Šiaulių kultūros centras

Draugai: „Enter VR“, Dargaičių mini zooparkas

Renginio metu bus filmuojama ir fotografuojama.
Renginys nemokamasŠiaulių kultūros centro informacija

Grupės „Mando“ koncertas
2022-03-21 18:00 | Šiaulių kultūros centras
„X faktoriaus“ nugalėtojai grupė „MANDO“ atvyksta į ŠIAULIUS!

Duetas, kurį sudaro profesionalus pianistas Mindaugas Pundzius ir atlikėjas Antoine Wend, iš karto pavergė žiūrovų širdis. Grupės išskirtinumas – ypatingi pasirodymai, pasiekiantys klausytojų širdis. Jų repertuare – anglų ir prancūzų kalbomis atliekami pasaulyje žinomi kūriniai.

Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Komedija ,,(Ne)ištikimybės spąstai“
2022-03-22 18:00 | Šiaulių kultūros centras
„Kitoks teatras”pristato efektingą komediją „(Ne)ištikimybės spąstai“, kurios klastų labirintai stebins ties kiekvienu posūkiu: pinklės čia spendžiamos taip įnirtingai ir meistriškai, kad galiausiai pranoksta pačius melavimo guru.
Klampaus melo katilas užverda didmiesčio bute. Į prabangių apartamentų šeimininkės pinkles patenka susirgusio kolegos atvykęs pakeisti meistras. Jis net nenutuokia, kur įsivėlė! Palaipsniui ir pati buto šeimininkė patenka į nelauktos viešnios, netikėtai išdygusios tarpduryje, spąstus. Atėjusi ponia grasina atskleisianti daug nemalonių faktų apie šeimininkę. Netikėtai užviręs ginčas perauga į melavimo čempionatą, kuriame dėl pirmosios vietos varžomasi be skrupulų.
Kokias intriguojančias staigmenas meistras spontaniškai paruoš abiems ponioms? Kas privers išvirsti iš koto? Ar melo kojos tikrai trumpos, o ką jei jis su aukštakulniais? Sužinosite apsilankę naujausioje ,,Kitokio teatro” komedijoje „(Ne)ištikimybės spąstai“, kupinoje netikėtumų, nelauktų siužeto viražų ir galiausiai nokautuojančioje veikėjų-meluotojų virtuoziškumu.
Dėmesio: komedija galima sukelti nevaldomus juoko priepuolius!
Režisierius – Ričardas Vitkaitis
Įvaizdis – Eglė Krasnovė
Vaidina – Aušra Štukytė, Vitalija Mockevičiūtė ir Ramūnas Šimukauskas – žiūrovams gerai atpažįstami iš TV laidos „Dviračio šou” personažų, televizijos serialų, filmų ir teatro projektų.
Spektaklio trukmė – 1 val. 30 min.
N- 16

Nuotykių komedija „Primadonos“
2022-03-23 18:00 | Šiaulių kultūros centras
Dviems draugams, aktoriams Džekui ir Leo, niekaip nepavyksta užkariauti didžiųjų teatro scenų. Netikėtai išgirdę, kad JAV gyvenanti turtinga dama nemenką palikimą užrašys savo seniai matytiems sūnėnams iš Anglijos, jei tik jie spės atvykti su ja atsisveikinti, nusprendžia imtis naujo vaidmens.
Netikėtai paaiškėja, kad jie visai ne sūnėnai, o dukterėčios! Bet ambicingiems vaikinams tai ne kliūtis. Tapę puikiosiomis Maksina ir Stefanija, jie vyksta į JAV susitikti su „savo tetule“. Amerikoje jų laukia daugybė nuotykių, pinigai ir… netikėtai užklupusi meilė. Galų gale Džekui ir Leo reikės pasirinkti – meilė ar pinigai?
Šią garsiąją Brodvėjaus komediją sukūrė Kenas Ludvigas (Ken Ludwig), kurio kūriniai pelnė daugybę teatro apdovanojimų, o pjesės statomos garsiausiose Brodvėjaus ir Westendo scenose.
Galimybių pasas yra privalomas.

Grupės „Pikaso“ koncertas „Istorija tęsiasi“
2022-03-24 18:00 | Šiaulių kultūros centras
Naujausi hitai ir geriausios dainos: nūdieną „Pikaso“ skiria dar daugiau dėmesio pasirodymų kokybei, o ne jų kiekybei.
„Į mūsų koncertus atėję klausytojai turi gauti maksimalų pojūčių rinkinį. Siekiame dovanoti muziką tiems, kurie vertina profesionalų atlikimą, įgarsinimą, apšvietimą. Juk į kiekvieną dainą įdėta dalelė savęs“, – sako grupės nariai.
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Teatro dienai skirtas renginys „Žaidžiame teatrą“
2022-03-24 18:00
Kovo 24 d. 18 val. Šiaulių kultūros centro Rėkyvos kultūros namuose žiūrovų lauks Tarptautinei teatro dienai skirtas renginys „Žaidžiame teatrą“ su Šiaulių kultūros centro teatro studija „Gūžta“ (meno vadovas Modestas Vaitkevičius).
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Ekskursija „ KUR SKLANDĖ TEATRO MŪZOS ŠIAULIUOSE?“
2022-03-26 12:00
Kur prasideda teatras? Vieni sako, kad nuo rūbinės…. Bet mes manome, kad teatras prasideda nuo stebuklo, kurį kuria aktoriai. Todėl ieškosime, kur prasideda teatro stebuklas Šiauliuose. Kas mums padės? Galbūt teatro mūzos parodys kelią ? O gal istorijos ženklai nuves mus į teatrą? Štai tokia paslaptinga kelionė po Šiaulius, ieškant teatro, laukia jūsų.
Gidė Elvyra Rickevičiūtė lauks skverelyje priešais Šiaulių mietso savivaldybės pastatą, Vasario 16-osios g. 62
Susidarius 15-os ir didesnei ekskursantų grupei bus galimybę pratęsti ekskursiją Šiaulių dramos teatre. Ekskursijos gidė aktorė Nomeda Bečiūtė. Papildomas mokestis 2 Eur. Atsiskaitymas teatre.

„Naisių vasaros teatro“ muzikinė programa
2022-03-26 18:00 | Šiaulių kultūros centras
Naisių vasaros teatro aktorių paruošta muzikinė programa-koncertas, skirtas žiūrovui atsipalaiduoti ir puikiai praleisti vakarą. Programa neturi jokių rėmų ar scenarijaus, čia skamba daugeliui žinomos bei savo kūrybos gyvai atliekamos dainos. Didžiausia koncerto dovana – laisvė, kuri nesislepia už personažų, sukurtų istorijų.
Scenoje matysite pačius tikriausius žmones, su savo tikromis emocijomis ir išgyvenimais atliekant muzikinius kūrinius. Nekantriai Jūsų laukia, Vaida, Jūratė, Karolis, Remigijus, Arūnas, Tomas, Valdas ir Edgaras. Iki pasimatymo ir susiklausymo.
Įėjimas su kvietimais. Kvietimus galima pasiimti Šiaulių kultūros centro kasoje.
Kasos tel. +370 41 52 46 59

Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Šokių vakaras. Groja Vytautas Kosmauskas
2022-03-27 17:00 | Šiaulių kultūros centras
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Kovo 27 d. 17 val.

4 Eur

Kovo 27 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu dainuos ir šokėjus linksmai praleisti laiką kvies atlikėjas Vytautas Kosmauskas.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.

Koncertas ISPANIŠKA POEMA
2022-03-31 19:00 | „Polifonijos” salė
Kovo 31 d. 19:00 val. ISPANIŠKA POEMA

Atlikėjai:
Raminta Vaicekauskaitė (sopranas)
Beata Vingraitė (fortepijonas)

Programoje: M. Nieto, G. Giménez, P. Luna, P. Sorozábal, F. J. Obradors, C. Guastavino ir kt. kompozitorių kūriniai

Raminta Vaicekauskaitė – Kauno valstybinio muzikinio teatro solistė, gimusi 1976 metais Kaune. 1999–2000 studijavo Grazo muzikos ir teatro universitete. 2005 meno licenciato laipsniu baigė Lietuvos muzikos ir teatro akademiją, R. Maciūtės klasėje. Nuo 2007 Kauno muzikinio teatro solistė. Atliko stambios formos vokalinių simfoninių kūrinių solo partijas, kamerinės muzikos kūrinių. Dalyvavo tarptautiniuose muzikos festivaliuose. Koncertavo su Lietuvos nacionaliniu operos ir baleto teatru, Latvijos nacionalinės operos, Lietuvos kameriniu ir kitais orkestrais, Kauno valstybiniu choru, chorais „Polifonija“, „Jauna muzika“.

Beata Vingraitė – viena geriausių lietuvių koncertmeisterių, VDU Muzikos akademijos fortepijono katedros docentė. Kartu su Kauno valstybiniu choru, Lietuvos bei užsienio operos solistais yra atlikusi įvairių kompozitorių operinio bei oratorinio žanro kūrinių ir koncertinių programų. Pianistė dalyvauja tarptautiniuose Pažaislio, E. Grygo – M. K. Čiurlionio, „Operetė Kauno Pilyje“ festivaliuose, literatūrinėse – muzikinėse programose, meniniuose projektuose su Lietuvos ir užsienio atlikėjais.

Bilietų kaina: Bilietų kaina 15 € ir 10 € (su nuolaida)
Nuolaida taikoma moksleiviams, studentams, senjorams ir neįgaliems pateikus pažymėjimą.
Bilietus galite įsigyti Polifonijos kasoje (Aušros al. 15) Bilietų rezervacija telefonu: (8 41) 52 52 07

Dėmesio! Renginio metu yra būtina laikytis visų LR SAM reikalavimų dėl COVID-19 ligos (koronaviruso infekcijos) plitimo prevencijos.
Renginio metu bus fotografuojama ir filmuojama. Nuotraukos bus viešinamos įstaigos oficialiuose viešinimo kanaluose.

Interaktyvus spektaklis-šou „Žaislų nuotykiai“
2022-04-02 12:00 | Šiaulių kultūros centras
Vaikų mylimi herojai visame pasaulyje kviečia kartu pasinerti į nepakartojamus nuotykius. Žaislams linksmai leidžiant laiką netikėtai dingsta Ateivis. Vudis, Bazas, Džesė, Bulviagalvė ir kiti žaislai nieko nelaukdami leidžiasi ieškoti draugo. Jiems teks keliauti į paslaptingą Japoniją pas brolius Sumį ir Samį, išsiaiškinti piktųjų bakterijų kėslus bei aplankyti dar nematytą Robotų karalystę, kurią taip pat ištiko didelė bėda ir jos gyventojams reikalinga pagalba. Herojams reikės ir vaikų pagalbos sprendžiant iškilusias problemas.

Tai pamokanti istorija apie tai, kad reikia padėti vienas kitam ir vertinti draugystę, nes be draugų pasaulyje daug sunkiau. Vaikų ir herojų laukia netikėtos pažintys su įvairiais personažais, šokiai, dainos bei smagi muzika, praturtinta vaizdo projekcijomis.

Vaikams iki 3 m. (neužimant papildomos vietos, su suaugusiojo priežiūra) įėjimas nemokamas.

Visiems, vyresniems nei 6 metai asmenims, privaloma dėvėti medicinines veido kaukes arba ne žemesnio nei FFP2 lygio respiratorius.
Raginame visus žiūrovus, įsigijusius bilietus į renginius, renginio dieną pasitikrinti informaciją, ar renginys nėra atšauktas ar perkeltas.
